மொழிதலால் வெளியிடாத

மொழிதலால் வெளியிடாத ஜதி மொழிதலால் வெளியிடாத வார்த்தைகள்! - பேசும் வார்த்தைகளெல்லாம் ! பேசவேண்டிய வார்த்தைகளுக்குத்! தூது வருகின்றனவோ! என்கிற ஐயத்தைத் ! தூண்டிய வண்ணமே உள்ளன! யாதொரு பேதமுமின்றி! யாவரின் மனங்களிலும்! எண்ணிலடங்காமல்! குவிந்து கிடக்கின்றன! மொழிதலால் வெளியிடாத வார்த்தைகள்! கண்ணீராகவோ! புன்னகையாகவோ! கேள்விகளாகவோ! பதில்களாகவோ! உரைக்கப்படவேண்டிய இவ்வார்த்தைகள்...! மௌனங்களாகவோ! தயக்கங்களாகவோ! மாற்று வார்த்தைகளாகவோ! மறைக்கப்படுகின்றன! பதுக்கப்பட்ட நிலையிலானதொரு! கண்ணிவெடியின் கலக்கத்தை! மொழியாதவரிடமும் கேட்காதவரிடமும் ! நித்தமும் உண்டுபண்ணியபடியே! உள்ளன இவ்வார்த்தைகள் ஒவ்வொன்றும்! இருப்பினும்...! இவ்வார்த்தைகளைச் சேகரிப்பதே! இவ்வாழ்வின் கடமையென்றும்! இவற்றை வெளியிடாமலிருப்பதே! இவ்வாழ்வின் தன்மைகளைப் பாதுகாப்பதாயும் ! மறுக்காமல் ஏகமனதுடன் நம்பப்படுகின்றன! யார் கண்டார்கள்??! இவ்வார்த்தைகள் யாவும்! ஒருநாள் மொழியப்படுமெனின்! அடுத்த நாள்முதல் நாமெல்லாம்! ஊமைகளாகிவிடுவோமோ என்னவோ...! -ஜதி! [22-04-2008]